Northeastern University

Northeastern University er et privat, forskningsbasert og ikke-kommersielt universitet i Fenway i Boston i delstaten Massachusetts, USA. Det ble grunnlagt i 1898 av YMCA, som «Evening Institute for Younger Men». Knytningen til YMCA ble opprettholdt til 1948. Ved Northeastern var det 20 605 studenter og 1 273 vitenskapelig ansatte i 2006. Samme år var skolepengene US$ 30 309 for alle studenter, også de fra delstaten. Studiene gis opp til doktorgradsnivå. På en rekke rangeringer er universitetets fagtilbud og campus rangert meget høyt, ikke minst gjelder dette arkitektur- og farmasistudiene. Det såkalte Torch Scholars Program er et eget spesialprogram for ekstremt talentfulle studenter som velges ut etter flere runder med kvalifisering og seleksjon. I tillegg er det også et mer «ordinært» Honors Program som ved andre kvalitetsuniversiteter. Skoler og colleges omfatter: Bouvé College of Health Sciences (helse, sykepleie, farmasi) College of Arts and Sciences (arkitektur, journalistikk, sosialfag) College of Business Administration (businessfag) College of Computer and Information Science (IT-fag) College of Criminal Justice (bachelornivå) College of Engineering (bachelornivå) School of General Studies (bachelornivå) School of Law (J.D.) School of Professional and Continuing Studies (inkl lærerutdanning School of Technological Entrepreneurship (BS, MS) Universitetet er kanskje mest kjent for sitt co-op-program hvor studenter jobber heltid underveis i studiene ved partnerbedrifter, som f.eks Microsoft, Disney og Raytheon. Musikktjenesten Napster ble skapt av en NU-student på hans hybel på campus. Referanser Eksterne lenker (en) Offisielt nettsted (en) Northeastern University – kategori av bilder, video eller lyd på Commons Northeastern University på Facebook Northeastern University på Instagram Northeastern University på LinkedIn Northeastern University på Threads Northeastern University på TikTok Northeastern University på YouTube Northeastern University på X (tidligere Twitter)